SÕLTUMATU VANDEAUDIITORI ARUANNE

Nõo Valla Volikogule

### **Arvamus**

Oleme auditeerinud Nõo Valla ja tema valitseva mõju all olevate üksuste (edaspidi „grupp“) konsolideeritud raamatupidamise aastaaruannet, mis sisaldab konsolideeritud bilanssi seisuga 31. detsember 2018, konsolideeritud tulemiaruannet, konsolideeritud netovara muutuste aruannet, konsolideeritud rahavoogude aruannet ning kassapõhisel põhimõttel koostatud eelarve täitmise aruannet eeltoodud kuupäeval lõppenud majandusaasta kohta ja konsolideeritud raamatupidamise aastaaruande lisasid, sealhulgas märkimisväärsete arvestuspõhimõtete kokkuvõtet.

Meie arvates kajastab kaasnev konsolideeritud raamatupidamise aastaaruanne kõigis olulistes osades õiglaselt grupi konsolideeritud finantsseisundit seisuga 31. detsember 2018 ning sellel kuupäeval lõppenud majandusaasta konsolideeritud finantstulemust, konsolideeritud rahavoogusid ja konsolideeriva üksuse eelarve täitmist kooskõlas Eesti finantsaruandluse standardiga.

### **Arvamuse alus**

Viisime auditi läbi kooskõlas rahvusvaheliste auditeerimise standarditega (Eesti). Meie kohustusi vastavalt nendele standarditele kirjeldatakse täiendavalt meie aruande osas „Vandeaudiitori kohustused seoses konsolideeritud raamatupidamise aastaaruande auditiga”. Me oleme grupist sõltumatud kooskõlas kutseliste arvestusekspertide eetikakoodeksiga (Eesti) (eetikakoodeks (EE)), ja oleme täitnud oma muud eetikaalased kohustused vastavalt eetikakoodeksi (EE) nõuetele. Me usume, et auditi tõendusmaterjal, mille oleme hankinud, on piisav ja asjakohane aluse andmiseks meie arvamusele.

### **Peamised auditi asjaolud**

Peamised auditi asjaolud on asjaolud, mis olid meie kutsealase otsustuse kohaselt käesoleva perioodi konsolideeritud raamatupidamise aastaaruande auditis kõige märkimisväärsemad. Neid asjaolusid käsitleti konsolideeritud raamatupidamise aastaaruande kui terviku auditi kontekstis ja meie asjaomase arvamuse kujundamisel ning me ei esita nende asjaolude kohta eraldi arvamust.

|  |  |
| --- | --- |
| Peamine auditi teema  | Kuidas me tegelesime peamise auditi teemaga oma auditis |
| Juhtkonna hinnangud materiaalsete põhivarade objektide kapitaliseerimise ja nende kasulike eluigade määramise kohta (täiendav info aastaaruande lisas 1 „Raamatupidamise aastaaruande koostamisel kasutatud arvestusmeetodid ja hindamisalused“ ja lisas 9 „Materiaalne põhivara“.Aruandeaastal kajastas Grupp bilansis materiaalsete põhivarade soetusi summas 730,7 tuhat eurot, mis on peamiselt seotud investeeringutega hoonetesse ja rajatistesse ning teede ja tänavate rekonstrueerimisega.Kulutused kapitaliseeritakse, kui nende tulemusena luuakse uusi või täiustatakse olemasolevaid varasid, ja kajastatakse kuludes, kui need on seotud varade remontimise või hooldamisega. Kulutuste kajastamine vara või kuluna on hinnanguline.Materiaalsete põhivarade objektide kasulikud eluead tuginevad juhtkonna hinnangutel vara või vara oluliste komponentide majandustegevuses kasutamise perioodi kohta. Hinnangud põhinevad eelnevate aastate kogemusel ja üldisel praktikal ning võtavad arvesse varade füüsilist seisundit.Kuigi materiaalsete põhivarade kapitaliseerimine ei ole meie auditi jaoks kõrge riskiga valdkond, nõuab selle auditeerimine tehingute suure mahu tõttu märkimisväärse osa auditi ajast ja ressurssidest, mistõttu on see auditi üheks peamiseks teemaks.**Märkimisväärseks sündmuseks oli Riigi Kinnisvara As-lt hoonestusõiguse omandiõiguse üleminek Nõo vallale** (täiendav info aastaaruande lisas 1 „Raamatupidamise aastaaruande koostamisel kasutatud arvestusmeetodid ja hindamisalused“, lisas 9 „Materiaalne põhivara“, lisas 10 „Laenukohustused“ ja lisa 20 „Finantstulud ja -kulud“).Hoonestusõiguse omandamiseks (Nõo Põhikooli Spordihoone) võeti krediidiasutuselt 1 600 tuhat eurot laenu. Eelnevalt renditi nimetatud objekti kapitalirendi tingimustel.Refinantseerimise tehingu eesmärgiks oli vähendada valla finantskulusid, sest laenu teenindamise kulud on valla jaoks soodsamad, kui kapitalirendiga kaasnevad finantskulud.Aastaaruandes avalikustatud tehingud seotud osapooltega (täiendav info aastaaruande lisas 1 „Raamatupidamise aastaaruande koostamisel kasutatud arvestusmeetodid ja hindamisalused“ ja lisas 21 „Tehingud seotud osapooltega“).Aruandeperioodil on seotud osapooltele antud toetusi 110,4 tuhat eurot, ostetud teenuseid 72,6 tuhat eurot ja osutatud teenuseid 6,7 tuhat eurot ning tegev- ning kõrgemale juhtkonnale on arvestatud tasu 371,9 tuhat eurot.Tehingud seotud osapooltega võivad olla aastaaruande lugeja jaoks suurendatud huvi objektiks, mistõttu pöörasime sellele teemale auditi planeerimisel ja kontrolliprotseduuride läbiviimisel erilist tähelepanu. | Hindasime, kas Grupi arvestuspõhimõtted investeeringute kapitaliseerimisel materiaalsete põhivaradena on kooskõlas Eesti finantsaruandluse standardiga ja leidsime, et need on kooskõlas.Võttes aluseks aruandeperioodis materiaalsete põhivaradena kapitaliseeritud kulutuste nimekirja, testisime väljavõtteliselt kulutuste kajastamise korrektsust, viies kapitaliseeritud kulutused kokku aluslepingute ja -arvetega.Hindasime, kas juhtkonna poolt määratud materiaalsete põhivarade objektide kasulikud eluead on kooskõlas Grupi eelnevate aastate kogemuse ja üldise praktikaga.Kontrollisime Grupi soetatud materiaalsete põhivarade objektide õigeaegset amortiseerimise alustamist. Teostatud auditiprotseduuride põhjal järeldasime, et juhtkonna hinnangud on kooskõlas kättesaadava informatsiooniga ning eelnevate aastate kogemusega ja materiaalsete põhivarade objektidele määratud kasulikud eluead peegeldavad asjakohaselt nende varade kasutamist.Kontrollisime kapitalirendi lõpetamise ja hoonestusõiguse omandiõiguse tehingu ning laenu võtmisega seotud alusdokumente, ning aastaaruandes kajastatut ja võrdlesime tehingute aluseks olevate Nõo Valla Volikogu otsusega. Tehingud on vastavuses Nõo Valla Volikogu otsustega.Kontrollisime finantstulude ja -kulude aastaaruandes kajastamise õigsust ja vastavust lepingutele. Juhtkonna hinnang saavutada kulude kokkuhoid kapitalirendi refinantseerimise teel osutus õigustatuks.Vallavalitsus esitas auditiprotseduuride läbiviimiseks seotud isikute nimekirja. Hindasime seotud isikute nimekirja täielikkust võrreldes nimekirja kontrolliprotseduuride käigus saadud ja krediidiinfo informatsiooniga.Antud toetuste puhul kontrollisime tegelikult antud toetusi nende andmise aluseks olevate otsustega. Ostetud teenuste osas kontrollisime teenuste aluseks olevaid algdokumente. Müügitehingute korral kontrollisime müügitehingute kajastamist ja hindasime müügitehingute kajastamise täielikkust. Töötasude arvestuses kontrollisime arvestatud töötasusid nende aluseks olevate otsuste ja lepingutega.  |

### **Muu informatsioon**

Juhtkond vastutab muu informatsiooni eest. Muu informatsioon hõlmab tegevusaruannet, kuid ei hõlma konsolideeritud raamatupidamise aastaaruannet ega meie asjaomast vandeaudiitori aruannet.

Meie arvamus konsolideeritud raamatupidamise aastaaruande kohta ei hõlma muud informatsiooni ja me ei tee selle kohta mingis vormis kindlustandvat järeldust.

Seoses meie konsolideeritud raamatupidamise aastaaruande auditiga on meie kohustus lugeda muud informatsiooni ja kaaluda seda tehes, kas muu informatsioon lahkneb oluliselt konsolideeritud raamatupidamise aastaaruandest või meie poolt auditi käigus saadud teadmistest või tundub muul viisil olevat oluliselt väärkajastatud.

Kui me teeme tehtud töö põhjal järelduse, et muu informatsioon on oluliselt väärkajastatud, oleme kohustatud sellest faktist aru andma. Meil ei ole sellega seoses millegi kohta aru anda.

### **Juhtkonna ja nende, kelle ülesandeks on valitsemine, kohustused seoses konsolideeritud raamatupidamise aastaaruandega**

Juhtkond vastutab konsolideeritud raamatupidamise aastaaruande koostamise ja õiglase esitamise eest kooskõlas Eesti finantsaruandluse standardiga ja sellise sisekontrolli eest, nagu juhtkond peab vajalikuks, et võimaldada kas pettusest või veast tulenevate oluliste väärkajastamisteta konsolideeritud raamatupidamise aastaaruande koostamist.

Konsolideeritud raamatupidamise aastaaruande koostamisel on juhtkond kohustatud hindama grupi suutlikkust jätkata jätkuvalt tegutsevana, esitama infot, kui see on asjakohane, tegevuse jätkuvusega seotud asjaolude kohta ja kasutama tegevuse jätkuvuse arvestuse alusprintsiipi.

Need, kelle ülesandeks on valitsemine, vastutavad grupi raamatupidamise aruandlusprotsessi üle järelevalve teostamise eest.

### **Vandeaudiitori kohustused seoses konsolideeritud raamatupidamise aastaaruande auditiga**

Meie eesmärk on saada põhjendatud kindlus selle kohta, kas konsolideeritud raamatupidamise aastaaruanne tervikuna on kas pettusest või veast tulenevate oluliste väärkajastamisteta, ja anda välja vandeaudiitori aruanne, mis sisaldab meie arvamust. Põhjendatud kindlus on kõrgetasemeline kindlus, kuid see ei taga, et olulise väärkajastamise eksisteerimisel see kooskõlas rahvusvaheliste auditeerimise standarditega (Eesti) läbiviidud auditi käigus alati avastatakse. Väärkajastamised võivad tuleneda pettusest või veast ja neid peetakse oluliseks siis, kui võib põhjendatult eeldada, et need võivad üksikult või koos mõjutada majanduslikke otsuseid, mida kasutajad konsolideeritud raamatupidamise aastaaruande alusel teevad.

Kasutame auditeerides vastavalt rahvusvaheliste auditeerimise standarditele (Eesti) kutsealast otsustust ja säilitame kutsealase skeptitsismi kogu auditi käigus. Me teeme ka järgmist:

* teeme kindlaks ja hindame konsolideeritud raamatupidamise aastaaruande kas pettusest või veast tuleneva olulise väärkajastamise riskid, kavandame ja teostame auditiprotseduurid vastuseks nendele riskidele ning hangime piisava ja asjakohase auditi tõendusmaterjali, mis on aluseks meie arvamusele. Pettusest tuleneva olulise väärkajastamise mitteavastamise risk on suurem kui veast tuleneva väärkajastamise puhul, sest pettus võib tähendada salakokkulepet, võltsimist, info esitamata jätmist, vääresitiste tegemist või sisekontrolli eiramist;
* omandame arusaamise auditi puhul asjassepuutuvast sisekontrollist, et kavandada nendes tingimustes asjakohaseid auditiprotseduure, kuid mitte arvamuse avaldamiseks grupi sisekontrolli tulemuslikkuse kohta;
* hindame kasutatud arvestuspõhimõtete asjakohasust ning juhtkonna arvestushinnangute ja nendega seoses avalikustatud info põhjendatust;
* teeme järelduse juhtkonna poolt tegevuse jätkuvuse arvestuse alusprintsiibi kasutamise asjakohasuse kohta ja saadud auditi tõendusmaterjali põhjal selle kohta, kas esineb olulist ebakindlust sündmuste või tingimuste suhtes, mis võivad tekitada märkimisväärset kahtlust grupi suutlikkuses jätkata jätkuvalt tegutsevana. Kui me teeme järelduse, et eksisteerib oluline ebakindlus, oleme kohustatud juhtima vandeaudiitori aruandes tähelepanu konsolideeritud raamatupidamise aastaaruandes selle kohta avalikustatud infole või kui avalikustatud info on ebapiisav, siis modifitseerima oma arvamust. Meie järeldused põhinevad vandeaudiitori aruande kuupäevani saadud auditi tõendusmaterjalil. Tulevased sündmused või tingimused võivad siiski kahjustada grupi suutlikkust jätkata jätkuvalt tegutsevana;
* hindame konsolideeritud raamatupidamise aastaaruande üldist esitusviisi, struktuuri ja sisu, sealhulgas avalikustatud informatsiooni, ning seda, kas konsolideeritud raamatupidamise aastaaruanne esitab aluseks olevaid tehinguid ja sündmusi viisil, millega saavutatakse õiglane esitusviis.
* hangime grupi majandusüksuste või äritegevuste finantsteabe kohta piisava asjakohase tõendusmaterjali, et avaldada arvamus grupi konsolideeritud finantsaruannete kohta. Me vastutame grupiauditi juhtimise, järelevalve ja läbiviimise eest. Me oleme ainuvastutavad oma auditiarvamuse eest.

Me vahetame nendega, kelle ülesandeks on valitsemine, infot muu hulgas auditi planeeritud ulatuse ja ajastuse ning märkimisväärsete auditi tähelepanekute kohta, sealhulgas mistahes sisekontrolli märkimisväärsete puuduste kohta, mille oleme tuvastanud auditi käigus.

Tiit Simo */allkirjastatud digitaalselt/*

Audiitorettevõtja nimel allkirjastav vandeaudiitor

Vandeaudiitor number 290

T. Simo Konsultatsioonid OÜ

Audiitorettevõtja tegevusloa number 116

Soinaste 4, Tartu

27. mail 2019